# Colitis ulcerosa

La colitis ulcerosa és una forma de malaltia inflamatòria intestinal. La colitis ulcerosa és una colitis inflamatòria crònica, una malaltia de l'intestí, específicament de l'intestí gros o còlon, caracteritzada per la presència d'úlceres, criptitis i abscessos críptics a la seva mucosa, tenesme rectal, abdominàlgia i diarrees amb sang recurrents. En casos avençats no és rara l'existència de zones amb pseudopoliposi inflamatòria, que poden arribar a obstruir la llum del còlon. Generalment, el principal símptoma actiu de la malaltia és la diarrea constant barrejada amb sang i moc, d'inici gradual. Les alteracions en la composició de la mucositat colònica, juntament amb l'afebliment de la seva funció com a barrera protectora, són habituals en la colitis ulcerosa activa i hi tenen un paper patogenètic. La colitis ulcerosa es creu que té una etiologia sistèmica que duu a molts dels símptomes fora de l'intestí. La colitis ulcerosa té similituds amb la malaltia de Crohn, una altra forma de malaltia inflamatòria intestinal. Una de les principals diferències entre les dues condicions és que la primera només afecta la zona colorectal, mentre la segona pot aparèixer a qualsevol porció del tracte digestiu. La colitis ulcerosa és una malaltia intermitent, amb períodes d'exacerbació simptomatològica i períodes que estan relativament lliures de símptomes La concurrència de colitis ulcerosa i colangitis esclerosant primària és un fet freqüent. Encara que algunes vegades els símptomes de la colitis ulcerosa poden disminuir per si mateixos, la malaltia generalment requereix un tractament per entrar en remissió.
La colitis ulcerosa es produeix a 35-100 persones per cada 100.000 als Estats Units, menys del 0,1 per cent de la població. La malaltia tendeix a ser més comú a les zones del nord. Encara que la colitis ulcerosa no té una causa coneguda, hi ha un component genètic que augmenta la susceptibilitat a sofrir-la. Per altra banda, diversos factors ambientals poden desencadenar la malaltia en les persones susceptibles. Encara que la modificació de la dieta pot reduir el malestar d'una persona afectada, la colitis ulcerosa no es creu que sigui causada per factors dietètics. Sol tractar-se la colitis ulcerosa com si es fos una malaltia autoimmunitària, però no hi ha consens que ho sigui. El tractament és amb dieta, fàrmacs antiinflamatoris, immunosupressió i teràpia biològica de components específics de la resposta immunitària. En casos lleus o moderats de colitis ulcerosa distal extensa està indicat l'ús de mesalazina tòpica i, eventualment, també oral. La colectomia (resecció quirúrgica total o parcial de l'intestí gros) a vegades és necessària, tot i que no sempre aconsegueix curar la malaltia.

## Referències

* ↑ Gulwani, H «Ulcerative colitis» (en anglès). Colon nontumor, Inflammatory bowel disease. PathologyOutlines.com, 2019; Gen 8 (rev), pàgs: 4 [Consulta: 6 juliol 2020].
* ↑ Fratila, O; Ilias, T; Craciun, C; Puscasiu, M «Assesment of cryptitis development in ulcerative colitis - ultrastructural study» (en anglès). Annals of RSCB, 2009, 14 (2), pp: 130-134. ISSN 1583-6258 [Consulta: 19 juny 2020].
* ↑ Walfish, AE; Ching Companioni, RA «Ulcerative Colitis» (en anglès). MSD Manual (Professional Version). Merck Sharp & Dohme Corp, 2019; Abr (rev), pàgs: 6 [Consulta: 27 maig 2020].
* ↑ Hartmann, U; Pohl, J «Macroscopic Features of Ulcerative Colitis with Low, Moderate, and Severe Activities» (en anglès). Video Journal and Encyclopedia of GI Endoscopy, 2013 Oct; 1 (2), pp: 383-385. ISSN 2212-0971. DOI: 10.1016/S2212-0971(13)70170-5 [Consulta: 4 juliol 2020].
* ↑ Marques, I; Lagosa, A; Reis, J; Medeiros, F; et al «Giant pseudopolyposis in ulcerative colitis: Case report and review of literature» (en anglès). J Port Gastrenterol, 2012 Jul; 19 (6), pp: 308-311. ISSN 0872-8178. DOI: 10.1016/j.jpg.2012.04.025 [Consulta: 4 juliol 2020].
* ↑ van der Post, S; Jabbar, KS; Birchenough, G; Arike, L; et al «Structural weakening of the colonic mucus barrier is an early event in ulcerative colitis pathogenesis» (en anglès). Gut, 2019 Des; 68 (12), pp: 2142-2151. PMID: 30914450. DOI: 10.1136/gutjnl-2018-317571. PMC: 6872445 [Consulta: 26 juny 2020].
* ↑ Gohil, K; Carramusa, B «Ulcerative Colitis and Crohn's Disease» (en anglès). P & T, 2014 Ag; 39 (8), pp: 576-577. ISSN 1052-1372. PMC: 4123809. PMID: 25136256 [Consulta: 30 maig 2020].
* ↑ Esposito, L «What's the Difference Between Colitis and Crohn's Disease?» (en anglès). Health, US News & World Reports, 2019; Mar 20, pàgs: 6 [Consulta: 13 juny 2020].
* ↑ SEMI «Colitis ulcerosa» (en castellà). Educación en Salud para la Ciudadanía, 2020; Maig 29 (rev), pàgs: 4 [Consulta: 30 maig 2020].
* ↑ Tsaitas C, Semertzidou A, Sinakos E «Update on inflammatory bowel disease in patients with primary sclerosing cholangitis» (en anglès). World Journal of Hepatology, 2014 Abr 1; 6 (4), pp: 178-187. PMID: 24799986. DOI: 10.4254/wjh.v6.i4.178. PMC: 4009473 [Consulta: 30 maig 2020].
* ↑ Tripathi, K; Feuerstein, JD «New developments in ulcerative colitis: latest evidence on management, treatment, and maintenance» (en anglès). Drugs Context, 2019 Abr; 8, pp: 212572. PMID: 31065290. DOI: 10.7573/dic.212572. PMC: 6490072 [Consulta: 30 maig 2020].
* ↑ Durchschein, F; Petritsch, W; Hammer, HF «Diet Therapy for Inflammatory Bowel Diseases: The Established and the New» (en anglès). World J Gastroenterol, 2016 Feb 21; 22 (7), pp: 2179-2194. PMID: 26900283. DOI: 10.3748/wjg.v22.i7.2179. PMC: 4734995 [Consulta: 30 maig 2020].
* ↑ Seo, GS; Che, SC «Biological Therapy for Ulcerative Colitis: An Update» (en anglès). World J Gastroenterol, 2014 Oct 7; 20 (37), pp: 13234-13238. PMID: 25309060. DOI: 10.3748/wjg.v20.i37.13234. PMC: 4188881 [Consulta: 29 juny 2020].
* ↑ Ginard, D; Marín-Jiménez, I; Barreiro de Acosta, M; Ricart, E; et al «Recomendaciones sobre el uso e indicaciones del tratamiento tópico en pacientes con colitis ulcerosa» (en castellà). EII al día, 2015 Maig-Ag; 14 (2), pp: 41-47. ISSN 1696-7801. DOI: 10.1016/j.eii.2015.06.002 [Consulta: 27 juny 2020].
* ↑ Bohl, JL; Sobba, K «Indications and Options for Surgery in Ulcerative Colitis» (en anglès). Surg Clin N Am, 2015 Des; 95 (6), pp: 1211-1232. ISSN 1558-3171. DOI: 10.1016/j.suc.2015.07.003. PMID: 26596923 [Consulta: 7 juny 2020].

## Bibliografia

* Giraldo Escobar, L.M.; Crespo Madrid, N.; Vila Miravet, V.; Pujol Muncunill, G.; et al Colitis ulcerosa asociada a hepatitis autoinmune: ¿una forma diferencial de enfermedad inflamatoria intestinal? (en castellà). An Pediatr (Barc), 2015 Gen; 82 (1), pp: e78-e81. ISSN 1695-4033. DOI 10.1016/j.anpedi.2013.11.013 [Consulta: 7 juny 2020].
* Robles Alonso, Virginia. Microbiota intestinal y colitis ulcerosa, abordaje metagenómico -Tesi doctoral- (en castellà). Departament de Medicina, UAB, 2017; pàgs: 132. ISBN 9788449077456 [Consulta: 30 maig 2020].
* Massinha, Paulo; Portela, Francisco; Campos, Sara; Gabriela, Duque; et al. Ulcerative Colitis: Are We Neglecting Its Progressive Character (en anglès). GE Port J Gastroenterol, 2018 Mar; 25 (2), pp: 74-79. PMID: 29662931. DOI 10.1159/000481263 [Consulta: 6 juliol 2020].

## Enllaços externs

* «Malaltia inflamatòria intestinal: Colitis ulcerosa». Canal Salut. Generalitat de Catalunya.
* Ulcerative Colitis Johns Hopkins Medicine; 2012 Nov (en anglès)
* Colitis ulcerosa (explicada fácil) Sanagustín, A; 2018 Jun (en castellà)